Bush negirao tvrdnje o 655 hiljada mrtvih u Iraku
Studiju je objavio britanski jurnal The Lancet i u njoj se tvrdi da je oko 655 hiljada ljudi poginulo u nasilju u Iraku, najvećim dijel
Predsjednik Bush je ponovio da ne namjerava da povuče trupe iz Iraka, jer bi to ohrabrilo teroriste. Za najnoviji talas nasilja tokom svetog muslimanskog mjeseca Ramazana, Bush je optužio sektaške paravojne formacije, ističući da će Washington nastaviti da podržava iračku vladu, jer je "u interesu SAD da Irak bude uspješan". Bush je istovremeno izrazio duboko saučešće svima koji pate zbog nasilja u Iraku. On je odbacio danas objavljenu studiju u kojoj se procjenjuje da je oko 655 hiljada iračana poginulo kao rezultat rata u Iraku. Studiju je objavio britanski jurnal The Lancet i u njoj se tvrdi da je oko 655 hiljada ljudi, oko 500 dnevno, poginulo u nasilju, najvećim dijelom u pucnjavi. Istraživači su takodjer našli manje povećanje smrtnosti od bolesti i drugih uzroka. Studiju je proveo tim iračkih ljekara i američkih stručnjaka, koji je intervjuisao stanovnike nasumice izabranih domaćinstava širom Iraka. Brojevi su znatno veći od ostalih procjena. Predsjednik Bush je u decembru rekao da je oko 30 hiljada ljudi umrlo kao rezultat rata. Upitan da li još ostaje pri toj tvrdnji, predsjednik Bush je odgovorio da ostaje pri broju da je ”mnogo“ nevinih ljudi umrlo u sukobu. Danas je u Ženevi, najviši zvaničnik UN-a za humanitarnu pomoć, Jan Egeland rekao da nasilje u Iraku postaje nekontrolirano odnoseći oko 100 života dnevno.